510/2021

Útdráttur

A slhf. krafði A hf., J og S hf. um skaðabætur vegna tjóns sem A slhf. taldi að A hf. og J hefðu valdið sér í tengslum við kaup A slhf. á breskum fjárfestingarsjóði en krafan á hendur S hf. var reist á fyrirliggjandi ábyrgðartryggingu. Sakarefni málsins var skipt í héraði, sbr. 1. mgr. 31. gr. laga nr. 91/1991 um meðferð einkamála, og laut ágreiningur í þessum þætti málsins aðeins að því hvort krafa A slhf. væri fyrnd.

Landsréttur staðfesti niðurstöðu héraðsdóms um að skaðabótakrafan lyti reglum um skaðabætur utan samninga. Samkvæmt því færi um fyrningu kröfunnar eftir 1. málslið 1. mgr. 9. gr. laga nr. 150/2007 um fyrningu kröfuréttinda en þar segir að krafa um skaðabætur fyrnist á fjórum árum frá þeim degi er tjónþoli fékk nauðsynlegar upplýsingar um tjónið og þann sem ábyrgð ber á því eða honum bar að afla sér slíkra upplýsinga. Í dómi Landsréttar var vísað til þess að þótt þess yrði ekki í öllum tilvikum krafist að sá sem búi yfir nauðsynlegum upplýsingum væri bær til að slíta fyrningu með málsókn fyrir hönd lögaðila væri fallist á það með héraðsdómi, eins og hér standi á, að hafna málsástæðum A hf., J og S hf. um fyrningu ætlaðrar kröfu A slhf. Að þessu gættu en að öðru leyti með vísan til forsendna héraðsdóms var hann staðfestur.

Dómur Landsréttar

Mál þetta dæma E-kk-nf G. G-kk-nf prófessor, J-kvk-nf B-kvk-nf H-kvk-nf lögmaður og V-kk-nf H. V-kk-nf, fyrrverandi landsréttardómari.

Málsmeðferð og dómkröfur aðila

1

Áfrýjendur, Arev verðbréfafyrirtæki hf. og J-kk-nf S-kk-nf T-kk-nf, skutu málinu til Landsréttar 30. júlí 2021. Áfrýjandi, Sjóvá- Almennar tryggingar hf., skaut málinu til Landsréttar fyrir sitt leyti sama dag. Áfrýjað er dómi Héraðsdóms Reykjavíkur júlí 2021 í málinu nr. E- 7414/2019.

2

Áfrýjendur krefjast sýknu af öllum kröfum stefnda auk málskostnaðar í héraði og fyrir Landsrétti. Verði ekki fallist á kröfu áfrýjenda um sýknu krefst áfrýjandinn Sjóvá-

Almennar tryggingar hf. þess að ákvörðun um málskostnað bíði efnisdóms.

3

Stefndi krefst staðfestingar hins áfrýjaða dóms auk málskostnaðar í héraði og fyrir Landsrétti.

Niðurstaða

4

Eins og greinir í hinum áfrýjaða dómi gerðu stefndi, sem er samlagshlutafélag, og áfrýjandinn Arev verðbréfafyrirtæki hf. með sér samning 20. febrúar 2014 um söluráðgjöf í tengslum við kaup stefnda á breska fjárfestingarsjóðnum Kcaj Limited Liability Partnership. Eignastýringarsamningur milli sömu aðila var gerður 28. mars 2014. Kcaj Limited Liability Partnership var 100% eigandi eignarhaldsfélagsins Duchamp Holdings Limited sem aftur átti rekstrarfélagið Duchamp Limited. Í rekstri hins síðastnefnda félags fólst hönnun karlmanna fatnaðar, smásala, heildsala og annar tengdur rekstur. Stefndi byggir á því að áfrýjendurnir J-kk-nf og Arev verðbréfafyrirtæki hf. hafi valdið sér tjóni í tengslum við framangreind kaup en kröfu sína á hendur áfrýjandanum Sjóvá- Almennum tryggingum hf. reisir stefndi á fyrirliggjandi ábyrgðartryggingu.

5

Sakarefni málsins var skipt í héraði, sbr. 1. mgr. 31. gr. laga nr. 91/1991 um meðferð einkamála, þannig að fyrst yrði fjallað um þær málsástæður aðila sem lytu að fyrningu ætlaðrar kröfu stefnda. Ágreiningur í þessum þætti málsins lýtur að því hvort krafa stefnda á hendur áfrýjendum sé fyrnd. Nánar tiltekið er deilt um það hvort um skaðabótakröfu stefnda fari eftir 2. gr. laga nr. 150/2007 um fyrningu kröfuréttinda, sem tekur til skaðabótakrafna innan samninga, eða 9. gr. sömu laga sem gildir um skaðabótakröfur utan samninga og, eftir því hvernig á er litið, hver eigi að teljast upphafsdagur fyrningar. Staðfest er sú niðurstaða hins áfrýjaða dóms, sem fær stoð í dómaframkvæmd Hæstaréttar, að skaðabótakrafa stefnda lúti reglum um skaðabætur utan samninga. Samkvæmt því fer um fyrningu kröfunnar eftir 1. málslið 1. mgr. 9. gr. laga nr. 150/2007 en þar segir að krafa um skaðabætur fyrnist á fjórum árum frá þeim degi er tjónþoli fékk nauðsynlegar upplýsingar um tjónið og þann sem ábyrgð ber á því eða bar að afla sér slíkra upplýsinga.

6

Kemur þá til úrlausnar hvort stefndi hafi höfðað málið eftir að fjögur ár voru liðin frá þeim degi er hann fékk nauðsynlegar upplýsingar um ætlað tjón og þann sem ábyrgð ber á því eða honum barað afla sér slíkra upplýsinga, eins og áfrýjendur halda fram.

Stefndi er lögaðili en ekki einstaklingur. Þótt þess verði ekki í öllum tilvikum krafist að sá sem býr yfir nauðsynlegum upplýsingum sé bær til að slíta fyrningu með málsókn fyrir hönd lögaðilaerfalli st á það með héraðsdómi, eins og hér stendur á, að hafna málsástæðum áfrýjenda um fyrningu ætlaðrar kröfu stefnda. Að þessu gættu en að öðru leyti með vísan til forsendna héraðsdóms verður hann staðfestur.

7

Áfrýjendum verður gert að greiða stefnda málskostnað í héraði og fyrir Landsrétti sem ákveðinn er í einu lagi á báðum dómstigum eins og í dómsorði greinir.

Dómsorð :

Hinn áfrýjaði dómur skal vera óraskaður.

Áfrýjendur, Arev verðbréfafyrirtæki hf., J-kk-nf S-kk-nf T-kk-nf og Sjóvá-

Almennar tryggingar hf., greiði stefnda, Arev NII slhf., óskipt 1.500.000 krónur í málskostnað í héraði og fyrir Landsrétti.